open-index/open-wikipedia-markdown huggingface dataset:
Vilhelm Moberg

**Vilhelm Moberg** (1898–1973) var en svensk forfatter.

Mobergs mest berømte verk er *Utvandrer-tetralogien*, en serie med fire romaner (1949–1959) som beskriver en gruppe svensker som utvandrer fra Småland til Minnesota på midten av 1800-tallet. 

Musikalen *Kristina från Duvemåla*, skrevet av de to tidligere ABBA-medlemmene Björn Ulvaeus og Benny Andersson, er basert på denne historien. 

Disse bøkene ble filmatisert av regissør Jan Troell som henholdsvis *[[Utvandrerne (film)|Utvandrerne]]* og *[[Nybyggerne (film)|Nybyggerne]]*, og med Max von Sydow og Liv Ullmann i de ledende rollene. I 2021 hadde en ny film basert på den første romanen premiere; den er regissert av Erik Poppe og bærer tittelen *[[Utvandrerne (film 2021)|Utvandrerne]]*.

## Bibliografi (utvalg)
Moberg er i ettertid særlig kjent for sine romaner, men han skrev også 31 skuespill, en rekke sakprosabøker og artikler, og et filmmanus.

### Romaner
* 1927: *Raskens*
* 1929: *Långt från landsvägen*
* 1930: *De knutna händerna*
* 1932: *A. P. Rosell, bankdirektör*
* 1933: *Mans kvinna*
* 1935: *Sänkt sedebetyg*
* 1937: *Sömnlös*
* 1939: *Giv oss jorden!*
* 1941: *Rid i natt!*
* 1944: *Soldat med brutet gevär*
* 1946: *Brudarnas Källa*
* 1949: *Utvandrarna* 
* 1952: *Invandrarna*
* 1953: *Det gamla riket*
* 1956: *Nybyggarna*
* 1959: *Sista brevet till Sverige*
* 1963: *Din stund på jorden*
* 1967: *Förrädarland*

## Senere liv
Moberg var svært anerkjent for sine fremstillinger av svensk historie fortalt fra folkets perspektiv, mest rendyrket i historieverket * Min svenska historia, berättad för folket (1-2)* (1970-1971), som ikke ble fullført. Med disse bøkene ville Moberg skildre vanlige folk – soldater, bønder og kvinner – som etablerte historikere hadde glemt. Men det har blitt påpekt at Moberg mislyktes i dette, og at hans to bøker primært er viet til kjente folk i svensk historie: folkungaætten, den hellige Birgitta, dronning Margareta, Engelbrekt og Sten Sture den eldre som allerede var blitt utforsket, mens sosialhistorie og kulturhistorie er stemoderlig behandlet. Mobergs mangel på kildekritikk og hans negative bilde av Gustav Vasa har også blitt nevnt.

Moberg levde sine siste år med depresjoner, og begikk til slutt selvmord gjennom å drukne seg i en sjø utenfor sitt eget hus. Han etterlot seg et brev til sin kone der han skrev: "*Klockan är tjugo över sju. Jag går att söka i sjön, sömnen utan slut. Förlåt mig, jag orkade inte uthärda.*" Moberg er begravet på Norra begravningsplatsen i Stockholm.

## Fotnoter

## Referanser

 


## Eksterne lenker
* 
* 
*  Vilhelm Moberg  – Sveriges största författare
*  Vilhelm Moberg – en svensk rebell
*  Kristina from Duvemåla – om musikalen (på engelsk)
Primfaktor

I tallteori er **primfaktorene** til et positivt heltall de primtallene som tallet kan deles på uten rest. Å finne disse tallene kalles heltallsfaktorisering eller primtallsfaktorisering.

For en primfaktor p av tallet n er **multiplisiteten** til p den største eksponenten a som lar n deles på pa uten rest.

## Eksempler
Primfaktorene til 6 er 2 og 3, begge med multiplisitet 1. (6 = 2*3)

Primfaktorene til 18 er 2 og 3, der 2 har multiplisitet 1 og 3 har multiplisitet 2. (18 = 2*32)
Karl Friedrich Abel

**Karl Friedrich Abel** (også *Carl*; født 22. desember 1723 i Köthen i Anhalt; død 20. juni 1787 i London) var en tysk komponist og gambevirtuos.

## Liv og virke
### Bakgrunn
Faren, Christian Ferdinand, var *Premier-Musicus* i stedets hofforkester som en tid var under ledelse av Johann Sebastian Bach. 

Karl Friedrich Abel kan ha vært  student hos Bach ved Thomasschule i Leipzig, men det er ikke dokumentert. 

### Karriere
Derimot er det sikkert at Bach anbefalte Abel for Johann Adolf Hasse, dirigent for hoffkapellet i Dresden, og at Abel var „Kammermusiker des Königs von Polen“ i kongens hofforkester i ni år (1748–1757). På grunn av syvårskrigen reiste han fra Dresden i 1757. Etter noen års omflakkende tilværelse kom han til England i 1759 og ble kammermusiker for dronning Charlotte av England.

I 1762 kom Johann Sebastian Bachs yngste sønn, Johann Christian Bach, til London. Bach og Abel ble venner, og grunnla i 1764 de populære «Bach-Abel Concerts», de første abonnementskonsertene i engelsk historie. Konsertene ble i ti år arrangert av Teresa Cornelys, en tidligere operasangerinne fra Venezia som eide en konsertsal. 

I 1764 kom også den åtteårige Wolfgang Amadeus Mozart med sin far til London og besøkte Abel, og studerte hans kompositoriske sats. Som forbilde kopierte han Abels Ess-Dur-symfoni (op. VII,6) i sin notisbok, og dermed er den senere ved en feiltagelse blitt oppført i Köchelverzeichnis som  Mozarts «Sinfonie Nr. 3 in Es-Dur» under nr. 18.

I 1775 ble konsertene arrangert uten Teresa Cornelys, og suksessen uteble – spesielt etter Bachs død i 1782. Abel vendte tilbake til Tyskland, men klarte ikke å få fotfeste, så etter to år så han seg nødt til å returnere til London. Her var han fremdeles en etterspurt utøver på nye og gamle instrumenter. Hans død ble framskyndet av at han ble alkoholisert og levde sine siste år i fattigdom.

Abel var den siste store gambesolist. Med ham forsvant instrumentet fra orkesteret – snart også som soloinstrument. Det finnes flere gode portretter av ham, blant annet to laget av hans mangeårige venn Thomas Gainsborough.

## Verker
Abel skrev bl.a. symfonier, overtürer, konserter, sonater og soloer;

* Kleine Sinfonie in F-dur
* Sonate Nr. 1 für Oboe und Klavier C-Dur
* Sonate Nr. 2 für Oboe und Klavier F-Dur
* Sonate Nr. 3 für Oboe und Klavier D-Dur
* Sonate Nr. 4 für Oboe und Klavier B-Dur
* Sonate für Viola da gamba solo C-dur
* Sonate für Viola da gamba solo d-moll

## Referanser


## Litteratur
* S. M. Helm: *Carl Friedrich Abel, Symphonist*. London 1953
* Walter Knape: *Bibliographisch-thematisches Verzeichnis der Kompositionen von Karl Friedrich Abel.* Ad Portam Edition, Cuxhaven 1971
* Walter Knape: *Karl Friedrich Abel. Leben und Werk eines frühklassischen Komponisten.* Schünemann, Bremen 1973, ISBN 3-7961-3036-4
* 
* 

## Eksterne lenker
* 
* 
* 
*
Cwmbran

**Cwmbran** (walisisk: *Cwmbrân*) er en ny by i grevskapsdistrikt Torfaen i sørlige Wales. Den ligger innenfor de historiske grensene til det tradisjonelle grevskapet Monmouthshire. Byen ble etablert som en ny by i 1949 for å skape nye arbeidsmuligheter i den sørøstlige delen av kullgruvedistriktene i den sørøstlige delen av Wales. Kullgruvedrift har tradisjonelt vært viktigste næringsvei. Landsbyene Cwmbran, Pontnewydd, Upper Cwmbran, Croesyceiliog, Llantarnam og Llanyravon lå i området byen dekker, og ble innlemmet i den nye byen. I henhold til folketellingen i 2021 lå befolkningstallet 10 604 innbyggere.

## Geografi

Befolkningen, som består av landsbyene Old Cwmbran, Pontnewydd, Upper Cwmbran, Henllys, Croesyceiliog, Llantarnam og Llanyrafon, hadde vokst til 48 535 innen 2011.[ Dette gjør det til det sjette største byområdet i Wales.

Byen ligger på hjørnet av South Wales Coalfield, og har et kupert preg på sine vestlige og nordlige kanter, med de omkringliggende åsene som stiger til mer enn 300 meter. Elven Afon Llwyd danner den største elvedalen, selv om det viktigste vassdraget sannsynligvis er restene av Monmouthshire & Brecon-kanalen. Øst for Cwmbran er landet mindre kupert og danner en del av elvedalen til elven Usk.

## Toponymi
Byens navn på walisisk betyr «Kråkedalen», fra *cwm*, «dal» og *brân*, «kråke».

Cwmbran var navnet på en av flere landsbyer i dalen, som hadde vokst opp rundt blikkverket til Cwmbran Iron Company. Da den nye byen Cwmbran ble dannet i 1949, ble området rundt den gamle landsbyen kjent som Old Cwmbran.

## Næringsliv

I hjertet av byen ligger et moderne kjøpesenter og en eldgammel gård side om side. Gården, Llantarnam Grange, som fungerer som et kultur-, kunst- og håndverksenter, var engang del av eiendommen til klosteret Llantarnam Abbey som tilhørte cistercienserordenen. Det er uklart når det nøyaktig ble grunnlagt, men det var en gang på 1100-tallet. Det forble aktive i over tre hundre og femti år før oppløsningen av klostrene i 1536 endelig stengte dørene 27. august 1536.

Den lengst etablerte arbeidsgiveren i Cwmbran er kjeksprodusenten Burton's Foods, som sysselsetter rundt 1000 personer for å lage Jammie Dodgers- og Wagon Wheels-kjeksene sine. Fra og med 2005 produserer Cwmbran-fabrikken mer enn 400 millioner Wagon Wheels-kjeks i året.

Safran Seats Great Britain (tidligere Zodiac Aerospace), begge franske selskap, eier for tiden en fabrikk i Cwmbran som sysselsetter 1000 personer for produksjon av flyseter.

## Sport

Byen har et internasjonalt flerbruksstadion, Cwmbran Stadium, med 10,500 seter og hvor det har blitt holdt flere store idrettsarrangementer. Byens fotballag er Cwmbran Town AFC (som har en kråke som emblem), og det er to Rugbylag, Cwmbran og Croesyceiliog. Mange av byens rugbytilhengere støtter heller det eldre laget fra Pontypool og laget fra Newport.

## Referanser


## Eksterne lenker
* 
*Ancient Cwmbrân Society
*Cwmbran Life
* Walking the ghost topography of Cwmbran new town, *Landscapism*
Pontypool

**Pontypool** (walisisk: *Pont-y-pŵl*) er en by ved elven Lwyd og er administrasjonsby for grevskapsdistriktet i Torfaen, innenfor de historiske grensene til det tradisjonelle grevskapet Monmouthshire i Sør-Wales. I henhold til folketellingen i 2021 har det en befolkning på 29 062.

Viktige industrinæringer har tradisjonelt vært jern- og stålproduksjon, kullgruvedrift og virksomhet knyttet til jernbanen. Mange av bedriftene er lagt ned, og byen er i ferd med å bli en soveby for nabobyene Cwmbran og Newport. 

Pontypool var vertskap for den nasjonale kulturmønstringen Eisteddfod i 1924.

## Stedsnavn
Bynavnet på walisisk – *Pont-y-pŵl *– har sin opprinnelse fra en bro (*pont*) knyttet til et basseng i Afon Lwyd. Det walisiske ordet *pŵl* er et lån fra engelsk *pool*, «lite vann», og finnes i andre stedsnavn i Gwent. Pontypool er en engelsk form av det walisiske navnet.

## Beliggenhet

Pontypool ligger ved elven Afon Lwyd i grevskapskommunen Torfaen. Pontypool ligger ved den østlige kanten av kullfeltene i Sør-Wales, og vokste rundt industrier som jern- og stålproduksjon, kullgruvedrift og jernbanens vekst. En ganske kunstnerisk produksjonsindustri som også blomstret her ved siden av tungindustrien var *japanning*, en type lakkvarer som oppsto som en europeisk imitasjon av østasiatisk lakkarbeid. Det ble først brukt på møbler, men ble senere mye brukt på små gjenstander i metall. Ordet oppsto på 1600-tallet.

Pontypool har en bemerkelsesverdig historie som en av de tidligste industribyene i Wales. Byen og dens umiddelbare omgivelser var hjemsted for betydelige industrielle og teknologiske innovasjoner, med koblinger til jernindustrien som går tilbake til tidlig på 1400-tallet da en jernsmelteovn ble etablert i Pontymoile (nå en forstaden til Pontypool). I løpet av 1500-tallet, hovedsakelig på grunn av innflytelsen fra Hanbury-familien, utviklet området sin tilknytning til jernindustrien og fortsatte å befeste sin posisjon i 1600-tallet, da utviklingen av byen for alvor begynte. Gjennom 1700- og 1800-tallet ga områdets metallurgiske og utvinningsindustri, sammen med utviklingen av kanaler og jernbaner, drivkraften til utvidelsen av Pontypool og de omkringliggende landsbyene og lokalsamfunnene.

Pontypools vekst fulgte med utviklingen av industrien. Opprinnelig en spredt, landlig bosetning, fant de første vekstsentrene sted i grendene Trosnant og Pontymoile. Etter hvert som fokuset for industri og investeringer i økende grad ble sentrert rundt Pontypool, begynte byen å fremstå som et samlingspunkt for det bredere, spredte samfunnet.

## Referanser


## Eksterne lenker
*
Medietilsynet

**Medietilsynet** er et norsk statlig direktorat under Kulturdepartementet. Medietilsynet ble opprettet 1. januar 2005 ved en sammenslåing av de tidligere statlige etatene Eierskapstilsynet, Statens filmtilsyn og Statens medieforvaltning. Medietilsynet ble samlokalisert i Fredrikstad 20. mars 2006. Etatens første direktør var Tom Thoresen, som i 2017 ble etterfulgt av Mari Velsand. 

Medietilsynet fører tilsyn med kringkasting (allmennkringkastingsvilkårene, beskyttelse av barn og unge samt reklame og sponsorvirksomhet, og er konsesjons- og registreringsmyndighet for lokalkringkasting og annen type kringkasting. Etaten håndterer også ulike tilskuddsordninger.

## Historie
Frem til 2023 satte Medietilsynet aldersgrense på film på kinofilmer. Dette arbeidet utføres siden 2023 av distributørene selv.

Medietilsynets tidligere oppgaver med filmsensur hørte opprinnelig inn under Statens Filmkontroll, som ble opprettet i 1913. I 1993 ble Statens filmkontroll og Videogramregisteret slått sammen til Statens filmtilsyn.

Frem til 2022 registrerte tilsynet videogram som ble omsatt i næring.

Statens medieforvaltning het inntil 1994 Nærkringkastingsnemnda.

Medietilsynet var også medeier i Norsk Opplagskontroll, som hadde ansvaret med å kontrollere avisenes opplagstall. Disse tallene ligger til grunn ved fordeling av pressestøtten.

## Referanser


## Eksterne lenker
*
Dave Murray

**David Michael Murray** (født 23. desember 1956) er en britisk låtskriver og gitarist i heavy metal-bandet Iron Maiden. Han regnes som en av grunnleggerne av bandet sammen med bassisten Steve Harris.

Murray er av skotsk og irsk herkomst. Familien hans var veldig fattig; faren var handikappet, mens moren bare hadde en deltidsjobb som vaskehjelp.

Murray startet bandet Stone Free i 1972 sammen med kameraten Adrian Smith, et band som endret navn til Evil Ways og senere ble til Urchin. Han ble medlem av Iron Maiden kort tid etter oppstarten av bandet på midten av 1970-tallet. Med unntak fra en kort periode i 1976 da han forlot bandet og returnerte til Urchin, har han vært medlem av bandet siden og har følgelig spilt på alle bandets album.

## Se også
* Iron Maiden

## Referanser


## Eksterne lenker
* 
* 
*
Nord-Vietnam

**Nord-Vietnam** (**Den demokratiske republikken Vietnam**, på vietnamesisk **Việt Nam Dân Chủ Cộng Hòa**) ble grunnlagt av Hồ Chí Minh i 1945, formelt anerkjent i 1954, og forent med Sør-Vietnam i 1976, 15 måneder etter at nordvietnamesiske styrker erobret Saigon). Hovedstaden i Nord-Vietnam var Hanoi.

## Selvstendighet i 1945
Hele Vietnam ble den 2. september 1945 erklært selvstendig av en regjering i Hanoi under Ho Chi Mins ledelse. Frankrike angrep Saigon og etablerte kontroll over Cochinkina. I 1946 gikk franskmennene med på å holde folkeavstemning for å avgjøre Cochinkinas fremtid. Likevel fortsatte de krigføringen i frykt for at Ho Chi Mins bevegelse ville vinne valget.

Den kommunistiske republikken ble ved grunnleggelsen i 1950 kun anerkjent av Folkerepublikken Kina og Sovjetunionen. 

## Vietnam deles i 1954
I 1954 sluttet krigen mellom vietnamesiske revolusjonære og Frankrikes kolonistyrker etter et fransk nederlag i slaget ved Dien Bien Phu. I 1954 anerkjente Frankrike republikken som et selvstendig land. Delingen av Vietnam ble anerkjent av flere andre vestlige land ved Genève-konferansen i 1954. Landets første statsminister og president var Ho Chi Minh, som ledet landet fram til sin død i 1969.

Etter delingen fulgte en masseutvandring fra nord til sør og omvendt. Særlig var det mange katolikker som flyktet fra kommuniststyret. Mens buddhismen og andre østlige religioner stort sett ble akseptert, ble kristendommen sett som en fremmed religion og en arv fra kolonitiden. 

De viktigste jordbruksområdene i Vietnam ligger i sør, og Nord-Vietnam hadde derfor dårligere vilkår for framgang enn Sør-Vietnam. Allikevel klarte landet å sørge for høy vekst i jordbruket ved hjelp av jordreformer som delte jorden ut til bøndene i landet. Dette førte til fengslinger av rike jordeiere som nektet å gi fra seg jordene de hadde, som ofte stod tomme. Men den høyeste veksten opplevde industrien, som fra 20 industrianlegg i 1954 hadde omtrent 1200 anlegg i 1965.

## Vietnamkrigen utbryter i 1957
Vietnamkrigen brøt ut i 1957, og i 1959 bestemte Nord-Vietnam seg for å legge bort ikke-innblandings-politikken sin, og en mer militant fløy av partiet vant frem, og begynte å støtte en mer åpen krigsinnsats i sør. Dette medførte store kostnader, og landet ble mer avhengig av hjelp fra blant annet Folkerepublikken Kina. Kinesiske myndigheter ga store summer til Hanoiregimet gjennom store deler av krigen. Allerede i slutten av 1950-årene begynte amerikanske soldater å ankomme, først med status som rådgivere og treningspersonell, for å støtte Sør-Vietnams regjering. I 1964 ble konflikten opptrappet, og amerikanerne begynte å sende større styrker. Også andre vestlige land, spesielt Australia, intervenerte. 

## Gjenforening i 1976
Norge etablerte diplomatiske forbindelser med Nord-Vietnam høsten 1971 (se Norges ambassade i Hanoi). De siste amerikanske soldatene forlot Vietnam i 1973. Den 30. april 1975 falt Saigon, og den kommunistiske Republikken Sør-Vietnam ble opprettet. Denne ble forent med Nord-Vietnam 2. juli 1976 til Den sosialistiske republikken Vietnam.
## Referanser
Icknield Street

**Icknield Street** eller **Ryknild Street** er en romersk vei i England. Den går fra Bourton on the Water i Oxfordshire til Rotherham i South Yorkshire. Ved Bourton er den knyttet til Fosse Way. 

Veien går gjennom Alcester (romersk Aluana), området der Birmingham nå ligger, Lichfield og området der Derby ligger. Et godt bevart stykke av veien kan sees i Sutton Park i Sutton Coldfield, Birmingham. 

Navnet Icknield dukket opp i det 12. århundre. Ryknild er antagelig en forvanskning av dette. Opprinnelig med den kalt Icknield Way, men dette ble endret da det forårsaket sammenblanding med Icknield Way, en jernaldervei fra Norfolk til Dorset. 

Mye av traseen er brukt av moderne veier, spesielt A38 fra Lichfield til Derby.
Alcester (England)

**Alcester** er en liten markedsby og verdslig sogn i Warwickshire, England. Den ligger hvor elvene Alne og Arrow møtes, omkring 13&nbsp;km vest for Stratford-upon-Avon og rundt 12&nbsp;km sør for Redditch, nær Worcestershires grense. Byens historie går tilbake til romersk tid, da den hete Aluana. Den romerske byen hadde en bymur og en festning, og lå ved den romerske veien Ryknild Street rett nord for den krysset Fosse Way ved Bourton-on-the-Water. Flere hus fra tudorperioden er bevart, blant annet de to standsmessige husene Coughton Court og Ragley Hall. I henhold til folketellingen i 2011 har byen en befolkning på 6 939 innbyggere.

Den britiske polarforskeren Frederick George Jackson, ridder av 1. klasse av den norske St. Olavs Orden, ble født og vokste opp i Alcester.

## Etymologi
Det romerske navnet på byen var Alauna og har åpenbart vært utgangspunktet for dagens navn. Endelsen *-cester* i Alcester er avledet fra angelsaksiske *ceaster*, og henviste til den romerske festningen eller bymurene, castrum/castellum (opphavet til engelske *castle*), slik også er tilfelle flere andre engelske byer som ender på *-chester*; Manchester, Winchester, Gloucester etc. Fortidsminnegranskeren John Leland skrev på midten av 1500-tallet at navnet Alcester var avledet fra elven Alne, hvilket antagelig også var tilfelle for det latinske navnet.

## Vennskapsbyer
Alcester har følgende vennskapsbyer:

*  Vallet, Loire-Atlantique, Frankrike

## Referanser


## Litteratur
* Cave, Lyndon F. (1976): *Warwickshire Villages*, London, ISBN 0-7091-5509-3
* Saville, George Edward et al. (1986): *Alcester—a History*. Brewin Books.

## Eksterne lenker
* 
* Alcesters samfunnsportal
* Fotografier av Alcester og omgivelsene rundt hos *Geograph*
* Alcester, *British History Online*
*
Alcester

**Alcester**  kan sikte til:
*Alcester (England) – i Warwickshire, England.
*Alcester (Sør-Dakota) – i Sør-Dakota, USA.
*Alcester Township – i Sør-Dakota, USA.
Synonym

Et **synonym** er et ord som har samme eller liknende betydning som et annet ord.

Synonymer er substantiv, verb, adverb eller adjektiver. Det er relativt sjelden at to ord har eksakt lik betydning, derfor blir ofte nyansene betont i ordbøker og leksikon. Noen språkforskere mener at ingen synonymer har nøyaktig lik betydning fordi de har oppstått på forskjellig måte, har forskjellig klang, andre assosiasjoner, forskjellig formell sammenheng – en advokat vil bruke andre ord i et juridisk dokument enn i dagligtale om samme tema. 

En ordbok med synonymer kalles en synonymordbok (se også thesaurus). Det motsatte av et synonym er et antonym (*synonym* og *antonym* er antonymer).

I biologisk nomenklatur blir det av og til foreslått navn på arter eller grupper som allerede har navn. Det nye navnet blir da betegnet et «junior-synonym» og blir avvist til fordel for det eldre navnet.

## Eksempler
**Fort – rask – hurtig*
**Hus – bygning*
**Boks – eske* 
**Kjekt – gøy – morsomt*

;Flertall:
*Hus – bebyggelse

;Figurativt:
*«Hollywood var synonymt med umoralskhet» (Doris Kearns Goodwin)

## Se også
*Homonym
*Antonym

## Eksterne lenker
* Synonymordboken
* Norske synonymer
* Norsk synonymordbok der brukere selv kan bidra
Peer-to-peer

**Peer-to-peer** (også kalt **P2P** eller **likemannsnettverk**) er en måte å organisere ressursdeling på i et datanett. I motsetning til en klient-tjener formasjon der ressursen (fil, behandlingskraft, tjeneste) ligger hos en sentralt administrert serverprosess, vil ressursene i et P2P-nett ligge spredt på en eller flere lokalt administrerte klientprosesser. Ressursene som deles, er vanligvis filer, men kan også være behandlingskraft (for eksempel i et GRID-nett), overføringskapasitet og korttidslagring.

## Strukturert og ustrukturert p2p
Man skiller mellom strukturerte og ustrukturerte likemannsnettverk 

Ved bruk av et *ustrukturert* likemanns-nettverk vil et søk på en ressurs bli kringkastet til alle nærmeste naboer. Hvis en nabo ikke har ressursen vil den sende forespørsel videre. Hvis forespørselen havner hos en nabo som har ressursen vil den sende ressursen tilbake til start. Problemet med en slik kringkasting er at ressursen som søkes etter aldri blir funnet fordi ikke alle naboer vet om hverandre. Dette kan løses med et strukturert likemanns-nettverk. Gnutella og BitTorrent er eksempler på ustrukturert P2P.

Ved bruk av et *strukturert* likemannsnettverk er man garantert å finne ressursen man søker etter, gitt at den fins. I et strukturert nettverk er det definert en overordnet topologi i nettverket slik at søket etter ressursen går i riktig retning. Dette kan for eksempel gjøres ved å bruke en distribuert hashtabell som styrer søket basert på prefikset av hashen. Eksempler på dette er Pastry og Tapestry.

## Referanser
Land of the Free

**Land of the Free** er Belizes nasjonalsang. Den ble skrevet av Samuel Alfred Haynes til musikk av Selwyn Walford. Sangen er fra 1963. Den ble offisielt anerkjent som nasjonalsang i 1981.

## Tekst

## Referanser
Makt

**Makt** er  evnen (veien) til å nå sine mål, om så mot andres vilje og interesser, og kan også bety å ha autoritet eller myndighet over noe.

Maktbegrepet er gjenstand for mye diskusjon innen især samfunnsvitenskapene statsvitenskap og sosiologi. Mange definerer derfor makt mer generelt som «muligheten til å påvirke», altså det å være med på å bestemme og oppnå resultater. En kritikk til dette kan være at man da mister en allment akseptert betydning av begrepet.

Økonomisk makt er å begrense tilgang til begrensede ressurser som et maktmiddel, for eksempel ved boikott eller handelsblokade.

Krig er et eksempel på bruk av militær makt, et typisk eksempel er det nazistiske Tysklands forsøk på å dominere Europa gjennom andre verdenskrig. 

Innenfor statsvitenskap blir den italienske tenkeren Niccolo Machiavelli omtalt som en av de mest utpregede maktteoretikere. Machiavellis tilnærming til makt kjennetegnes ved kjølige kalkulasjoner som enkelte kritiserer for å uttrykke kynisme.

Den franske kultur- og idéhistorikeren Michel Foucault presenterte på 1960– og 70-tallet et mer komplekst maktbegrep, som senere er videreutviklet av en rekke tenkere innenfor humaniora og samfunnsvitenskap. Her er makt knyttet til diskurser, som (i denne betydningen) kan forstås som selvfølgeliggjorte forståelsesfellesskap. Innenfor en slik diskurs vil noen tolkninger, ytringer og handlinger bli ansett for naturlige, mens andre er utenkelige. Slik bidrar alle til å opprettholde maktmønstre (men har også større eller mindre mulighet til å bryte med dem), og forestillingen om et klart skille mellom «undertrykker» og «undertrykt» avløses av en forståelse for dynamikk og sosialt samspill som gjør politisk og kulturell forandring mulig.

Avmakt er det motsatte av makt, som definert av Max Weber: Et eller flere menneskers sjanse til å få gjennomført sin vilje i en sosial relasjon, også ved motstand, uavhengig av hva denne sjansen er basert på. Avmakt og konsekvenser av dette er studert av blant andre Gudmund Hernes (*Makt og avmakt*, 1975). Ifølge Hernes er avmakt en situasjon der personene er forhindret fra målrettet handling eller ikke kan påvirke sine rammebetingelser.

## Se også
*Økonomisk makt
*Militær makt
*Politisk makt
*Lovgivende makt
*Utøvende makt
*Dømmende makt
*Ideologisk makt

## Referanser


## Litteratur
* Weber, Max (1971) «Makt og byråkrati», Gyldendal.
* Østerberg, Dag (1977) «Sosiologiens nøkkelbegreper», Cappelen. 
* Hernes, Gudmund (1975) «Makt og avmakt», Universitetsforlaget.
P.V. Narasimha Rao

**Pamulaparthi Venkata Narasimha Rao** (født 28. juni 1921, død 23. desember 2004) var Indias niende statsminister fra 20. juni 1991 til 16. mai 1996.

## Referanser
Uremi

**Uremi**, eller **urinforgiftning**, er en type forgiftning hvor urea har kommet ut i blodet på grunn av nedsatt nyrefunksjon.  Symptomene er blant annet slapphet, kvalme, kløe, hodepine, tung pust, ødemer, anemi, og til slutt nedsatt bevissthet og kramper.

## Eksterne lenker
* Landsforeningen for Nyrepasienter og Transplanterte
Pierre Curie

**Pierre Curie** (født 15. mai 1859 i Paris, død 19. april 1906 samme sted) var en fransk vitenskapsmann som var kollega av og gift med Marie Curie.

## Liv og virke
Han og hans kone Marie klarte å isolere to radioaktive stoffer rundt år 1900. Den ene kalte de polonium etter Maries hjemland Polen og det andre Radium som betyr «det som stråler». Ekteparet undersøkte disse stoffene og konkluderte at det kom stråling fra atomkjernene. De sendte ut energi. 

Han ble tildelt nobelprisen i fysikk i 1903 sammen med Marie Curie og Henri Becquerel.

Han ble drept i en ulykke. En dag han skulle på jobb, skulle han smette forbi en hest på gaten rue Dauphine. Hesten skled på brosteinen, og han kom mellom hesten, et kjerrehjul og brosteinene. Han døde momentant.

Han var far til Irène Joliot-Curie og Eve Curie.

## Referanser


## Eksterne lenker
*
Aksu (Xinjiang)

**Aksu** (forenklet kinesisk: 阿克苏; tradisjonell kinesisk: 阿克蘇; pinyin: *Ākèsū*; uigurisk: ئاقسۇ; uigur-latin: *Aqsu*) er et prefektur i den autonome region Xinjiang (Sinkiang) i det vestlige Kina. Befolkningen anslås (2004) til 263&nbsp;000. 

Hovedsetet for prefekturet heter også Aksu.

Prefekturet ligger ved elven Aksu. Den er vokst frem rundt et gammelt karavanserai på en av den historiske *[[Silkeveien]]s* ruter. Aksu har i dag tekstil- og teppeindustri, jadeutskjæring, bleking og metallbearbeidelse. Det er forekomster av jernmalm i området. De gamle buddhistiske graver og huler i Aksu er for det meste i dårlig forfatning.  

## Administrative enheter
Prefekturet Aksu har jurisdiksjon over ett byfylke (市 *shì*) og 8 fylker (县 *xiàn*).
Changji

**Changji** (kinesisk: 昌吉; pinyin: *Chāngjí*; Wade-Giles: *Ch'āng-chí*; uigurisk: سانجى; uigur-latin: *Sanji*) er et prefektur i den autonome region Xinjiang (Sinkiang) i det vestlige Kina. I 2002 hadde Changji 1&nbsp;503&nbsp;097 innbyggere.

Changji ligger nord i det sentrale Xinjiang. Innbyggerne er for det meste av Han- eller Hui-bakgrunn. De viktigste turistattraksjonene er gamlebyen i Changji og Beiting, Bogdafjellet og hellerisningene i Shimenzi i Kangjia.

## Administrative enheter
Det autonome prefekturet Changji har jurisdiksjon over 2 byfylker (市 *shì*), 4 fylker (县 *xiàn*) og ett autonomt fylke (自治县 *zìzhìxiàn*).

I 2007 ble byfylket Miquan (米泉市), som da lå under Changjis jurisdiksjon, slått sammen med distriktet Dongshan (东山区) i Ürümqi og dannet dermed distriktet Midong (米东区), som ble værende under Ürümqis jurisdiksjon. Dette delte det tidligere sammenhengende Changji i en østlig og en vestlig del.

## Etnisk sammensetning

## Samferdsel
Kinas riksvei 312 løper gjennom området. Den fører fra Shanghai og ender ipå grensen mot Kasakhstan, og passerer blant annet Suzhou, Nanjing, Hefei, Xinyang, Xi'an, Lanzhou, Jiayuguan og Ürümqi.
Kashgar (Xinjiang)

**Kashgar** (kinesisk: 喀什; pinyin: *Kāshí*; uigurisk: قەشقەر; uigur-latin: *Qeshqer*) er et prefektur i den autonome region Xinjiang (Sinkiang) i det vestlige Kina. Befolkningen var på 3.405.713 innbyggere i 1999. 

Prefekturet ligger i den vestlige delen av Tarimbekkenet. 

## Historie
Kashgar, som var en viktig by på *[[Silkeveien]]*, har en over 2000 år lang historie. Det mektige Kushanriket i det nordlige India ekspanderte til Tarimbekkenet under de 1. og 2. århundrer, og etablerte et kongedømme i Kashgar. Kushanerne innførte Brahmiskrift, det indiske prakritspråket for administrasjon, og den buddhistiske religion. De spilte en viktig rolle da Silkeveien bidro til å føre buddhismen til Øst-Asia.

Befolkningen i Kashgar er i dag (2008) overveiende uigursk og stort sett muslimsk av religion.

## Administrative enheter
Prefekturet Kashgar har jurisdiksjon over ett byfylke (市 *shì*), 10 fylker (县 *xiàn*) og ett autonomt fylke (自治县 *zìzhìxiàn*).

Et større område i sør ble avstått fra Pakistan til Kina i en grenseavtale i 1963, men denne avtalen anerkjennes ikke av India, og India gjør fortsatt krav på området som en del av Kashmir.

## Samferdsel
Kinas riksvei 314 begynner her. Den utgjør den kinesiske delen av Karakoramveien, som løper sørover til fjellpassene inn i Pakistan og fortsetter ned til det pakiskanske lavland. 

Kinas riksvei 315 ender her. Den fører vestover fra Xining i provinsen Qinghai til Kashgar.

## Eksterne lenker
*
Kina og FN

**[[Kina]]s sete i [[De forente nasjoner]]** har vært innehatt av Folkerepublikken Kina siden 23. november 1971. Det var tidligere innehatt av Republikken Kina (1912–1949).

## Republikken Kina i FN
Republikken Kina var en av de opprinnelige grunnleggerne av FN og fast medlem i Sikkerhetsrådet fra etableringen i 1945. I 1949 tok det kinesiske kommunistpartiet makten over fastlandet og erklærte at Folkerepublikken Kina hadde erstattet Republikken Kina som den rette, lovlige styresmakten i Kina. Republikken Kina trakk seg tilbake til Taiwan, hvor den har fortsatt å eksistere. Republikken Kina mistet sin status som fast medlem av sikkerhetsrådet til folkerepublikken Kina i 1971.
Yining (by)

**Yining** (kinesisk:  伊寧 伊宁, pinyin: *Yíníng*; uighur: غۇلژا **Gulja**) er en by og et byfylke  i den autonome region Xinjiang (Sinkiang) i det vestlige Kina. Den er hovedstad i Det autonome prefektur *[[Ili Kasak]]*. Befolkningen anslås (2004) til 334&nbsp;000. 

Yining ble inntatt av russerne i 1871 under Yakub Begs selvstendige styre av Kashgaria. Det var her den sino-russiske Kuldja-traktaten ble inngått i 1851, som åpnet området for handel. Byen ble tilbakeført til Kina i 1881.

Yining ligger ved Ili-elven i Dzungaria-bassenget, nær grensen mot Kasakhstan, og om lag 390 km vest for Ürümqi. 

Yining har et viktig jordbruksmarked for regionen, og er dalens kommersielle senter. Området har også frukthager. I gamle dager var det kjent for sin handel med te og kveg.  Jern og kull utvinnes i området.

## Samferdsel
Kinas riksvei 218 begynner her. Den løper til Ruoqiang, også i Xinjiang.

Kinas riksvei 312 løper gjennom området. Den fører fra Shanghai og ender ipå grensen mot Kasakhstan, og passerer blant annet Suzhou, Nanjing, Hefei, Xinyang, Xi'an, Lanzhou, Jiayuguan og Ürümqi.
## Eksterne lenker
*
Guangyuan

**Guangyuan** (Forenklet kinesisk: 广元; tradisjonell kinesisk: 廣元; pinyin: *Guǎngyuán*; Wade-Giles: *Kuǎng-yüán*) er en by på prefekturnivå i provinsen Sichuan i det vestlige Kina. Befolkningen anslås (2004) til 223&nbsp;000. 

## Kulturminner
*Huangzeklosterets klippeskulpturer* (广元千佛崖摩崖造像), *Tusen-Buddha-klippeskulturene i  Guangyuan* (广元千佛崖摩崖造像) og *Jianmen Shudao* (剑门蜀道遗址) er oppført på Folkerepublikken Kinas liste over kulturminner.

## Samferdsel
### Jernbane
Baoji-Chengdu-jernbanen løper gjennom området. Den knytter Baoji i naboprovinsen Shaanxi til Chengdu i Sichuan.

### Vei
Kinas riksvei 212 løper gjennom området. Den begynner i Lanzhou i Gansu og sørover via Nanchong i Sichuan og ender i Chongqing.

## Administrative enheter
Byprefekturet Guangyuan har jurisdiksjon over 3 distrikter (区 *qū*) og 4 fylker (县 *xiàn*).
Luzhou

:**''Luzhou** *庐州* er også et historisk navn for byen Hefei i provinsen Anhui i Kina.*


*'Luzhou*'  ([[Forenklet kinesisk]]: 泸州; [[tradisjonell kinesisk]]: 瀘州; [[pinyin]]: *Lúzhōu*) er en [[by på prefekturnivå]] i provinsen [[Sichuan]] i det vestlige [[Folkerepublikken Kina|Kina]]. Befolkningen anslås ([[2004]]) til 4,8 millioner. 

Selve byen Luzhou (drøyt 400&nbsp;000 innbyggere) ligger der elvene [[Yangtze]] og [[Tuo Jiang]] møtes. 

== Kulturminner ==
Det gamle spritbrenneriet i Luzhou (*Luzhou daqu laojiaochi*, 泸州大曲老窖池) ble i [[1996]] tilføyd [[Folkerepublikken Kinas liste over kulturminner]].

== Administrative enheter ==
Byprefekturet Luzhou har jurisdiksjon over 3 [[Distrikt (Kina)|distrikter]] (区 *qū*) og 4 [[Fylke (Kina)|fylker]] (县 *xiàn'').

## Samferdsel
Kinas riksvei 321 løper gjennom området. Den fører fra Guangzhou i provinsen Guangdong via blant annet Wenzhou og Guilin til Chengdu, hovedstaden i provinsen Sichuan.

## Referanser


## Eksterne lenker
*
Mianyang

**Mianyang** (kinesisk: 绵阳; pinyin: *Miányáng*; Wade-Giles: *Mian-yang*) er en by på prefekturnivå og en stor by i provinsen Sichuan i det vestlige Kina. Befolkningen anslås (2004) til 5,2 millioner. 

Mianyang er provinsens nest største by, etter hovedstaden Chengdu.

## Historie
Mianyang, kalt **Fujun** i gammel tid, hadde et godt utviklet jordbruk under Qindynastiets tid (221&ndash;206 f.Kr.) og Handynastiets tid (206 f.Kr.&ndash;220 e.Kr.). Keiser Gaozu av Han organiserte området som fylke i 201 f.Kr. Dets beliggenhet var gunstig, og byen fikk også strategisk militær betydning ettersom den skjermet for Chengdu.

## Kulturminner
 
 
Tårnet (阙 *[[que|què]]*) i det gamle prefektur Pingyang (平阳府君阙 *Píngyáng fǔjūnquè*) ble i 1961 oppført på Folkerepublikken Kinas liste over kulturminner.

## Næringsliv
Mianyang er ett av Kinas største sentra for elektroindustri. Den har flere kjente forskningsinstitusjoner, som China Academy of Engineering Physics og China Air Dynamics Research and Development Center. Mange store bedrifter som Changhong Electronics Group Corporation, Jiuzhou Electronics Group, Shuangma Cement Group og Changcheng Special Steel Company har også sine hovedseter i Mianyang. Byen har seks universiteter og høyskoler, som er vel kjent for vitenskap og teknologi.

Ved byen ligger Mianyang vannkraftverk som inngår i det større Sanjiang-komplekset for vannrensing, flomkontroll, irrigasjon og kraftproduksjon.

## Administrative enheter
Byprefekturet Mianyang har jurisdiksjon over 2 distrikter (区 *qū*), ett byfylke (市 *shì*), 5 fylker (县 *xiàn*) og ett autonomt fylke (自治县 *zìzhìxiàn*). 

## Samferdsel
### Jernbane
Baoji-Chengdu-jernbanen løper gjennom området. Den knytter Baoji i naboprovinsen Shaanxi til Chengdu i Sichuan.

### Vei
Kinas riksvei 108 løper gjennom området. Riksveien begynner i Beijing og fører via Taiyuan, Xi'an og Chengdu sør til Kunming i den sørvestlige provinsen Yunnan. 

## Referanser


## Eksterne lenker
* 
* Mianyangs hjemmesider
Nanchong

**Nanchong** (kinesisk: 南充; pinyin: *Nánchōng*) er en by på prefekturnivå i provinsen Sichuan i det vestlige Kina. Befolkningen anslås (2004) til 7,26 millioner.

## Administrative enheter
Byprefekturet Nanchong har jurisdiksjon over 3 distrikter (区 *qū*), ett byfylke (市 *shì*) og 5 fylker (县 *xiàn*).

## Samferdsel
Kinas riksvei 212 løper gjennom området. Den begynner i Lanzhou i Gansu og fører sørover via Nanchong og ender i Chongqing.

Kinas riksvei 318, en av Folkerepublikken Kinas lengste hovedveier, løper gjennom området. Den begynner i Shanghai og fører blant annet innom Wuhan og Chengdu på sin vei inn i Tibet og Lhasa og helt frem til en kinesisk grenseovergang mot Nepal i Zhangmu.

## Historie
Nanchong lå innen området til staten Ba før den i 314 f.Kr. ble erobret av det som skulle bli Qin-dynastiet. Qinstyret gjorde  Langzhong til sin regionale administrasjonsby.  I begynnelsen av Han-dynastiet ble byen **Anhan** etablert i Shunqing-distriktet. Anhan fikk det nye navnet **Guozhou** (fruktbyen) i 621 (under Tang-dynastiet), og deretter navnet **Nanchong** i 742.
Yibin

**Yibin** (Forenklet kinesisk: 宜宾; tradisjonell kinesisk: 宜賓; pinyin: *Yíbīn*, tidligere *Suibu*) er en by på prefekturnivå i provinsen Sichuan i det vestlige Kina. 

Befolkningen anslås (2005) til 5,18 millioner.

## Kulturminner

*De gamle bygninger på Zhenwu Shan* (daoistiske templer fra Ming-dynastiet, og annet) (真武山古建筑群, *Zhenwǔshān gǔ jiànzhùqún*), *Huangsan-klippegravene* (黄伞崖墓群, *Huángsǎn yámùqún*), *Shichengshan-klippegravene* fra Song- til Ming-tiden (石城山崖墓群, *Shíchéng shān yámùqún*), *Xuanluo-hallen* (旋螺殿, Xuánluó diàn) og *det tidligere sete for det kinesiske arkitekturselskap* (中国营造学社旧址, *Zhōngguó yíngzào xuéshè jiùzhǐ*) er oppført på Folkerepublikken Kinas liste over kulturminner.

## Administrative enheter

Byprefekturet Yibin har jurisdiksjon over to distrikter (区 *qū*) og 8 fylker (县 *xiàn*).

## Referanser


## Eksterne lenker
* 
* Briefing om Yibin
* Yibin hos bashu.net
* Yibin hos chinaculture.org
Jining

**Jining** kan være:
*Jining (Shandong), byprefektur i provinsen Shandong i Folkerepublikken Kina
*Jining (Ulaan Chab), distrikt i byprefekturet Ulaan Chab i den autonome region Indre Mongolia i Kina.
Chifeng

**Chifeng** (kinesisk: 赤峰; pinyin: *Chìfēng*; mongolsk: ; transkripsjon: *Ulaγanqada*) er en by på prefekturnivå i den autonome region Indre Mongolia (Neimenggu) i det nordlige Kina. Befolkningen i prefekturet hadde i henhold til folketellingen i 2020 en befolkning på 4 035 967 innbyggere (liten tilbakegang til 4 341 245 i 2010).

## Historie
Området som i dag er Chifeng har lenge tilhørt forskjellige nordlige riker i Kinas historie.  Da khitan-folket grunnla Liaodynastiet pår 900-tallet var to av dynastiets hovedsteder her. Under Qingdynastiet het området Dzuu Uda (昭烏達盟) og ble ett av de seks forbund i Indre Mongolia på 1620-tallet og var  befolket fremst av mongoler fran khorchinstammen. Etter Qingdynastiet fall i 1911 ble Dzuu Uda en del av den nyopprettede provinsen Jehol. I 1931 ble Jehol med den japanske satelittstaten Manchukuo og den urbaniserte delen av det gamle Dzuu Uda fikk navnet Chifeng. Etter Japans nederlag i andre verdenskrig i 1945 ble provinsen Jehol gjenopprettet.

I 1955 ble Jehol oppløst og Dzuu Uda inngikk som en del av det autonome område Indre Mongolia. I samband med kulturrevolusjonens forfølgelser av etniske mongoler ble i 1969 Dzuu Uda overført til Liaoning-provinsen, men ble tilbakeført til Indre Mongolia i 1979. Da hadde Dzuu Uda fått en hankinesisk befolkningsmajoritet.

I 1981 ble Dzuu Uda omdannet til by på prefekturnivå og byttet offisielt navn til det kinesiske Chifeng («rød fjelltopp»), noe som var kontroversielt ettersom Indre Mongolia er en autonom region for mongolern3.

## Administrative enheter
Byprefekturet Chifeng har jurisdiksjon over 3 distrikter (区 *qū*), 2 fylker (县 *xiàn*) og 7 bannere (旗 *qí*).

## Samferdsel
Kinas riksvei 111 løper gjennom området, på sin vei fra Beijing via Chifeng til Jiagedaqi i provinsen Heilongjiang.

## Referanser
Hypertekst

:*For bandet, se [[Hypertext]]*
**Hypertekst** er digitale dokumenter som inneholder lenker til andre dokumenter. Lenker kalles også hyperlenker, linker, hyperlinker, eller pekere. Når man aktiverer en hyperlenke vil datamaskinen hente og presentere dokumentet som lenken peker på. Ettersom datamaskiner har fått større kapasitet og raskere nettverksforbindelser har hypertekst utviklet seg fra å være et rent tekstbasert medium til også å inneholde bilder, lyd, og video. Begrepet hypermedia brukes også om slike dokumenter.

Ordet *hypertekst* ble lansert av Ted Nelson.

Et dokument kan være statisk (skrevet og lagret på forhånd) eller dynamisk generert (som følge av interaksjon fra brukeren). Den mest kjente implementeringen av hypertekst er World Wide Web. 

Hypertekstfiksjon er en litterær sjanger der hypertekst utnyttes som strukturerende prinsipp.

## Referanser
Tongliao

**Tongliao** (Forenklet kinesisk: 通辽; tradisjonell kinesisk: 通遼; pinyin: *Tōngliáo*) er en by på prefekturnivå i den autonome region Indre Mongolia (Neimenggu) i det nordlige Kina.

## Administrative enheter
Byprefekturet Tongliao har jurisdiksjon over ett distrikt (区 *qū*), ett byfylke (市 *shì*), ett fylke (县 *xiàn*) og 5 bannere (旗 *qí*).

## Samferdsel
Kinas riksvei 111 løper gjennom området, på sin vei fra Beijing via Chifeng til Jiagedaqi i provinsen Heilongjiang.

Kinas riksvei 303 løper fra Ji'an i Jilin til Xilinhot i Indre Mongolia.

Kinas riksvei 304 løper gjennom området. Den begynner i Dandong i Liaoning og fører til Holingol i Indre Mongolia.

## Litteratur
**Jinri Nei Menggu: Zhelimu* 今日内蒙古: 哲里木盟. 内蒙古人民出版社 *Nei Menggu renmin chubanshe*. 呼和浩特 Hohhot 1997. ISBN 7-204-03545-3. 9+129 sider.

## Eksterne lenker
* Tungliyo Government (mongolsk)
* Tongliao Government (kinesisk)
* www.tongliao.info (kinesisk)
* Museum of Zhelimu Prefecture
Anshun

**Anshun** (kinesisk: 安顺; pinyin: *Ānshùn*) er en by på prefekturnivå i provinsen Guizhou i det sørlige Kina. Befolkningen innen prefekturgrensene anslås (2004) til 283&nbsp;000.

Anshun var en blomstrende by i opiumhandelens dager på 1800-tallet. Den er i dag et viktig handelssenter. I dette området produseres grønn te, stål og maskinvarer. Byen har også matforedlingsindustri. Den er kjent for sin produksjon av sakser og for sine lærprodukter. 

## Administrative enheter
Anshun består av ett bydistrikt, to fylker og tre autonome fylker:

*Bydistriktet Xixiu – 西秀区 *Xīxiù Qū*&thinsp;;
*Fylket Pingba – 平坝县 *Píngbà Xiàn*&thinsp;;
*Fylket Puding – 普定县 *Pǔdìng Xiàn*&thinsp;;
*De autonome fylke Guanling for buyei- og miaofolkene – 关岭布依族苗族自治县 *Guānlǐng bùyīzú miáozú Zìzhìxiàn*&thinsp;;
*De autonome fylke Zhenning for buyei- og miaofolkene – 镇宁布依族苗族自治县 *Zhènníng bùyīzú miáozú Zìzhìxiàn*&thinsp;;
*De autonome fylke Ziyun for miao- og buyeifolkene – 紫云苗族布依族自治县 *Zǐyún miáozú bùyīzú Zìzhìxiàn*.

## Samferdsel
Kinas riksvei 320 går gjennom området. Den begynner i Shanghai og løper sørvestover til grensen mellom provinsen Yunnan og Burma. Underveis er den innom blant annet Hangzhou, Nanchang, Guiyang, Kunming og Dali.

## Eksterne lenker
*
Jincheng

**Jincheng** er en kinesisk by på prefekturnivå i provinsen Shanxi i det nordlige Kina. Befolkningen anslås (2004) til 260&nbsp;000.

En viktig industri i Jincheng er kullgruvedrift.

## Administrative enheter
Byprefekturet Jincheng har jurisdiksjon over ett distrikt (区 *qū*), ett byfylke (市 *shì*) og 4 fylker (县 *xiàn*). 

## Samferdsel
Kinas riksvei 207 løper gjennom prefekturet, både gjennom selve byen Jincheng (ovennevnte bydistrikt) og gjennom fylkene Gaoping og Zezhou. Denne viktige trafikkåren begynner i Xilinhot i Indre Mongolia nær grensen til Mongolia, løper sørover og ender i Hai'an, en by som ligger i Xuwen fylke sør på Leizhouhalvøya i provinsen Guangdong.

## Eksterne lenker
* Jincheng Online - engelsk}
* Jincheng Online - kinesisk
Yuci

**Yuci** (kinesisk: 榆次区; pinyin: *Yúcì Qū*) er et kinesisk bydistrikt i byprefekturet Jinzhong i provinsen Shanxi i det nordlige Kina. Befolkningen er ca. 560&nbsp;000 (anslag fra 2007).
Xuanhua (distrikt i Zhangjiakou)

**Xuanhua** (kinesisk: 宣化区, *Xuānhuà Qū*) er en kinesisk by og et bydistrikt i provinsen Hebei i det nordlige Kina. Det ligger under byprefekturet Zhangjiakou. Det er nesten fullstendig omsluttet av et fylke av samme navn, Xuanhua.

Xuanhua ligger 180&nbsp;km nordvest for Beijing og har en befolkning på 274&nbsp;000.

## Historie
Xuanhua er en svært gammel by med en rik militær og landsbrukshistorie. I moderne tid er distriktet blitt et industrielt område med en høyteknologisone som promoteres av Hebeis provinsregjering. 

Zhu Di, før han ble Yongle-keiseren (Ming), regjerte Xuanhua som Prinsen av Yan.

Under Qing-dynastiet var det fortsatt seter for et prefektur (*fu*) og var av de jesuittiske misjonærer kjent som «Suen-hao-fou».

## Kulturminner
Xuanhua har en grav fra Liao-dynastiet (960–1127) dekorert med et fargelagt himmelkart med 268&nbsp;stjerner, solen, månen og fem planeter: Merkur, Venus, Mars, Jupiter og Saturn.

## Samferdsel
Kinas riksvei 110 løper gjennom området. Den begynner i Beijing og passerer gjennom Zhangjiakou, Jining, Hohhot og Baotou til den ender i Yinchuan i den autonome region Ningxia Hui. 

Kinas riksvei 112, en ringvei som går rundt Beijings byprovins, fører gjennom området.

## Referanser
Chaoyang (Liaoning)

**Chaoyang** (forenklet kinesisk: 朝阳; tradisjonell kinesisk: 朝陽; pinyin: *Cháoyáng*; Wade-Giles: *Ch'áoyáng*) er en kinesisk by på prefekturnivå i provinsen Liaoning i det nordlige Kina. Befolkningen anslås (2004) til 350&nbsp;000.

## Administrative enheter
Byprefekturet Chaoyang har jurisdiksjon over 2 distrikter (区 *qū*), 2 byfylker (市 *shì*), 2 fylker (县 *xiàn*) og ett autonomt fylke (自治县 *zìzhìxiàn*).

## Samferdsel
Kinas riksvei 101 går gjennom området. Den begynner i Beijing og fører via blant annet Chengde til Shenyang.

## Referanser


## Eksterne lenker
*
Haicheng (Anshan)

**Haicheng** (kinesisk: 海城; pinyin: *Hǎichéng*) er en kinesisk by og et byfylke i byprefekturet Anshan øst i provinsen Liaoning i det nordlige Kina. Befolkningen i byfylket var på 1,09 millioner i 1999.

## Kulturminner
Paleolitikum-funnstedet Xianrendong i Haicheng (*Haicheng Xianrendong yizhi*, 海城仙人洞遗址) og bronsealder-dyssen i Ximucheng (*Ximucheng shipeng*, 析木城石棚) ble i 2001 tilføyd på listen over kulturminner i Folkerepublikken Kina.

## Administrative enheter
Haicheng har fire subdistrikter og 23 storkommuner:

Subdistrikter:
*Haizhou (海州街道), Xinghai (兴海街道), Xiangtang (响堂街道), Dongsi (东四街道)

Storkommuner:
*Gushan Hui (孤山满族镇), Chagou (岔沟镇), Jiewen (接文镇), Ximu (析木镇), Mafeng (马风镇), Pailou, Yingluo (英落镇), Bali (八里镇), Maoqi (毛祁镇), Wangshi (王石镇), Nantai (南台镇), Ganquan (甘泉镇), Datun (大屯镇), Xiliu (西柳镇), Ganwang (感王镇), Zhongxiao (中小镇), Niuzhuang (牛庄镇), Teng'ao (腾鳌镇), Gengzhuang (耿庄镇), Xisi (西四镇), Gaotuo (高坨镇), Wangtai (望台镇), Wenxiang (温香镇)

## Samferdsel
### Jernbane
Hada-banen, en høyhastighetsbane åpnet i 2012, går gjennom området fra Harbin til Dalian.

### Vei
Kinas riksvei 202 løper gjennom området. Den begynner i Heihe i provinsen Heilongjiang, passerer gjennom Harbin og Shenyang, og ender i Dalian ved Gulehavet.

## Magnesitt
En stor *[[lagerstätte]]* for magnesitt befinner seg i byfylket («Haicheng-lagerstätten»).

## [[Jordskjelvet i Haicheng 1975]]
Den 4. februar 1975 ble Haicheng rammet av et jordskjelv på 7,0 (eller 7,3 på Richters skala, som da var i bruk). Byen hadde da rundt én million innbyggere. Imidlertid hadde seismologer sendt ut advarsler om jordskjelvsfaren en dag i forveien, og det ble beordret evakuering av byen. At dyr oppførte seg uvanlig, bidrog til at ordren ble fulgt i meget stor grad, slik at evakueringen var fullført 5 1/2 time før jordskjelvet fant sted. 

## Referanser